stanford-oval/wikipedia huggingface dataset:
พายุไต้ฝุ่นชบา (พ.ศ. 2559)
การเตรียมการ > ประเทศจีน

เนื่องจากพายุไต้ฝุ่นชบาอยู่ใกล้กับมณฑลเจ้อเจียง ประเทศจีนเกินคาด ในเวินโจวมีการออกคำเตือนระดับสีน้ำเงินเมื่อเวลา 09:40 น. (02:40 น. เวลาสากลเชิงพิกัด) ของวันที่ 2 ตุลาคม และชี้ว่าจะได้รับผลกระทบจากบริเวณรอบนอก ในตอนกลางคืนแรงคลื่นลมทะเลชายฝั่งของเวินโจวจะอยู่ที่ 7 ถึง 9 เมตร และวันที่ 3 ตุลาคม ถึงวันที่ 4 ตุลาคม คลื่นจะสูงอยู่ประมาณ 8 ถึง 10 เมตร จากคืนวันที่ 2 ตุลาคม ถึงวันที่ 5 ตุลาคม จะมีแรงคลื่นลมทะเลอยู่ที่ 9 ถึง 11 เมตร ในน่านน้ำตอนกลาง และคลื่นลมทะเลบางส่วนในทางตะวันออกของทะเลจีนตะวันออกจะสูงอยู่ประมาณ 12 ถึง 13 เมตร อย่างไรก็ตาม พายุไต้ฝุ่นชบาไม่ได้เคลื่อนตัวเข้าใกล้ภาคตะวันออกของประเทศจีนในท้ายที่สุด และสำนักงานอุตุนิยมวิทยาจีน (CMA) ได้ยกสัญญาณเตือนภัยพายุหมุนเขตร้อนทั้งหมดเมื่อเวลา 06:00 น. (23:00 น. เวลาสากลเชิงพิกัด) ในวันที่ 5 ตุลาคม
การเตรียมการ > ประเทศเกาหลีใต้

เมื่อวันที่ 4 ตุลาคม สำนักงานอุตุนิยมวิทยาเกาหลี (KMA) ได้ออกคำเตือนเกี่ยวกับพายุไต้ฝุ่นชบา และสั่งปิดเกาะเชจูทั้งเกาะในเวลาเดียวกัน เรือประมงประมาณ 2,000 ลำ ถูกอพยพออกจากท่าเรือ 100 แห่ง ในจังหวัดเชจู สิ่งอำนวยความสะดวกทั้งหมดในสถานที่จัดงานเทศกาลในท้องถิ่นได้ถูกรื้อถอน และจัดการวัสดุก่อสร้างอย่างถี่ถ้วนเพื่อไม่ให้ถูกลมพัดปลิวว่อน และส่งข้อความไปยังชาวประมงเพื่อขอให้พวกเขาเตรียมรับมือความเสียหายที่เกิดขึ้นกับบ้านเรือน และเรือประมง ข้าราชการเริ่มปฏิบัติหน้าที่ฉุกเฉินตั้งแต่เวลาที่คำแนะนำเกี่ยวกับพายุไต้ฝุ่นชบาที่มีผลบังคับใช้ ข้าราชการครึ่งหนึ่งจะทำงานฉุกเฉินเพื่อเตรียมพร้อมสำหรับเหตุฉุกเฉินใด ๆ เจ้าหน้าที่ของรัฐ และอาสาสมัครประมาณ 1,000 คน จะเสริมสร้างกิจกรรมการลาดตระเวนในพื้นที่เสี่ยงภัย ว็อน ฮี-รยง ผู้ว่าราชการจังหวัดเชจูได้เยี่ยมชมท่าเรือซองซานโปในซอกวีโพ และตรวจสอบสถานะของเรือประมงที่ทอดสมออยู่เขาเรียกร้องให้เจ้าของเรือประมง และชาวประมงเตรียมพร้อมเพื่อไม่ให้เรือเกิดความเสียหาย
สำนักงานการศึกษาจังหวัดเชจูได้จัดประชุมสถานการณ์ฉุกเฉินก่อนพายุไต้ฝุ่นชบากำลังเคลื่อนตัวเข้ามาใกล้จังหวัดเชจู และได้ตัดสินใจดำเนินมาตรการด้านความปลอดภัย เช่น การปรับเวลาขาเข้า และขาออกตามคำตัดสินของอาจารย์ใหญ่ การส่งคืนนักเรียนด้วยตนเองในตอนกลางคืนก่อนเวลาอันควร และการควบคุมเข้าถึงนักเรียนหากอยู่พื้นที่ที่เสี่ยง เช่น สถานที่เขตก่อสร้าง เป็นต้น โรงเรียนทางตอนใต้ของประเทศเกาหลีใต้ 58 แห่ง ได้แก่ โรงเรียนอนุบาล 3 แห่ง โรงเรียนประถมศึกษา 23 แห่ง โรงเรียนมัธยมศึกษาตอนต้น 17 แห่ง โรงเรียนมัธยมศึกษาตอนปลาย 16 แห่ง และโรงเรียนสอนพิเศษ 2 แห่ง ได้เปิดการเรียนการสอนครึ่งวันในวันที่ 5 ตุลาคม
การเตรียมการ > ประเทศญี่ปุ่น

สำนักงานอุตุนิยมวิทยาญี่ปุ่น (JMA) ได้ออกคำเตือนเกี่ยวกับสภาพอากาศ และคลื่นสูง เนื่องจากพายุไต้ฝุ่นชบากำลังเคลื่อนตัวไปทางตะวันตกเฉียงเหนือใกล้จังหวัดโอกินาวะ โดยมีความเร็วลมสูงสุด 305 กิโลเมตรต่อชั่วโมง (190 ไมล์ต่อชั่วโมง) เมื่อเวลา 18:50 น. (11:50 น. เวลาสากลเชิงพิกัด) และคาดการณ์ว่าพายุจะเข้าใกล้ทางเหนือของเกาะคีวชู เที่ยวบินที่ถูกยกเลิกรวมถึงเที่ยวบินที่ดำเนินการโดยออล นิปปอน แอร์เวย์ และเจแปนแอร์ไลน์ รัฐบาลท้องถิ่นของนาฮะ อุราโซเอะ และคุเมะจิมะ แนะนำให้ประชาชนอพยพ และรัฐบาลจังหวัดได้สั่งปิดสำนักงานอื่น ๆ นอกเหนือจากที่เกี่ยวข้องกับหน้าที่ที่เกี่ยวข้องกับภัยพิบัติ สำนักงานของรัฐ และเอกชนบางแห่งหยุดทำงาน และโรงเรียนได้หยุดการเรียนการสอน อีวีเอแอร์ และไชนาแอร์ไลน์ ได้ยกเลิกเที่ยวบินไปจังหวัดโอกินาวะที่กำหนดไว้สำหรับวันที่ 3 ตุลาคม ซึ่งเป็นวันที่คาดการณ์ว่าพายุไต้ฝุ่นชบาจะส่งผลกระทบต่อจังหวัดโอกินาวะ สายการบินอีวีเอแอร์เคยถูกวิพากษ์วิจารณ์เรื่องเที่ยวบินที่ให้บริการไปยังจุดหมายปลายทางที่ได้รับผลกระทบจากพายุเมื่อสัปดาห์ก่อน ซึ่งพายุไต้ฝุ่นเมกีส่งผลกระทบต่อภูมิภาคก่อนหน้านี้ และสายการบินต่าง ๆ ได้ยกเลิกเที่ยวบินกว่า 200 เที่ยวบิน รวมถึงเที่ยวบินที่ท่าอากาศยานนาฮะด้วย
ผลกระทบ > ประเทศเกาหลีใต้

ทางตอนใต้ของประเทศเกาหลีใต้ได้รับผลกระทบอย่างรุนแรงจากพายุ ตามรายงานของสำนักงานอุตุนิยมวิทยาเกาหลี (KMA) กล่าวว่าพายุไต้ฝุ่นชบาได้เคลื่อนตัวเข้าใกล้ซองซาน จังหวัดเชจู เมื่อเวลา 2:50 น. (19:50 น. เวลาสากลเชิงพิกัด) มีการยกเลิกเที่ยวบินประมาณ 100 เที่ยวบิน ถนนหลายสายไหลลงแม่น้ำ และครัวเรือนได้ประสบปัญหาไฟฟ้าดับ ในบางพื้นที่ของอุทยานแห่งชาติฮัลลาซานได้รับน้ำฝนประมาณ 600 มิลลิเมตร (24 นิ้ว) และปริมาณน้ำฝนสูงสุดอยู่ที่ประมาณ 400 มิลลิเมตร (16 นิ้ว) ในยงกังดง จังหวัดเชจู เจ้าหน้าที่ได้ออกคำสั่งอพยพให้กับผู้ที่อยู่อาศัยในเรื่องนี้ หลังจากนั้นพายุไต้ฝุ่นชบาก็ได้เคลื่อนตัวไปตามแนวชายฝั่งทางตอนใต้ของประเทศเกาหลีใต้ และข้าม 4 เขต ในทางตอนใต้ เช่น จังหวัดช็อลลาใต้ จังหวัดคย็องซังใต้ ปูซาน และอุลซัน เป็นต้น ในช่วงที่พายุกำลังเคลื่อนตัวเข้าทำให้มีลมแรงพัด และฝนตกหนัก มีรายงานน้ำท่วมอย่างต่อเนื่อง ลมแรงพัดป้ายโฆษณา และเกิดดินถล่มในพื้นที่ภูเขาบางแห่ง โรงงานผลิตรถยนต์ของบริษัท ฮุนได มอเตอร์ ในอุลซันได้ถูกปิดตัวลง จึงทำให้รถยนต์ประมาณ 10 คัน ถูกน้ำท่วม มีผู้เสียชีวิตประมาณ 7 ราย และมีผู้สูญหายประมาณ 3 ราย
พายุไต้ฝุ่นชบาจะกลายเป็นพายุที่มีความรุนแรงที่สุดต่อภาคใต้ของประเทศเกาหลีใต้นับตั้งแต่พายุไต้ฝุ่นแมมีในปี พ.ศ. 2546 บ้านเรือนมีความเสียหายอย่างน้อย 350 หลัง และบ้านเรือน 14 หลัง ถูกทำลายบางส่วนในจังหวัดเชจู และอุลซัน แต่คาดว่าจำนวนความเสียหายของบ้านเรือนจะเพิ่มขึ้นเมื่อเทศบาลเสร็จสิ้นในการตรวจสอบความเสียหายในอีกไม่กี่วันข้างหน้า พื้นที่เพาะปลูกรวม 7,747 เฮกตาร์ ถูกน้ำท่วมในจังหวัดเชจู และจังหวัดช็อลลาใต้ นอกจากนี้ รถยนต์ได้รับความเสียหาย 1,046 คัน จากถูกน้ำท่วม บริษัทประกันภัย 7 แห่ง รายงานว่ามีการสูญเสียผู้เอาประกันภัยอันเนื่องมาจากผลกระทบของพายุไต้ฝุ่นชบาเป็นจำนวนเงิน 20.3 พันล้านวอน (18.2 ล้านดอลลาร์สหรัฐ) ดินถล่มในอุลซัน เขื่อน 2 แห่ง ถูกทำลาย และถนน 17 สาย ถูกพัดพาไปกับแม่น้ำ และบ้านเรือนประมาณ 228,500 หลัง ในจังหวัดเชจู จังหวัดช็อลลาใต้ และจังหวัดคย็องซังใต้ ปูซาน และแทกู ได้ประสบปัญหาไฟฟ้าดับจากพายุไต้ฝุ่นชบา และมีความเสียหายโดยรวม 143.3 พันล้านวอน (129 ล้านดอลลาร์สหรัฐ)
ผลกระทบ > ประเทศญี่ปุ่น

พายุไต้ฝุ่นชบาได้เคลื่อนตัวพัดถล่มทางตอนใต้ของประเทศญี่ปุ่นทำให้เกิดลมแรง และฝนตกหนักทั่วภูมิภาค ผู้ที่อยู่อาศัยประมาณ 800 คน ได้อพยพออกจากบ้านเรือน และบ้านเรือนอีกประมาณ 1,000 หลัง ได้ประสบปัญหาไฟฟ้าดับ หลังจากพายุได้เคลื่อนตัวพัดถล่มบริเวณจังหวัดโอกินาวะ
ดูเพิ่ม

สถานีย่อยพายุหมุนเขตร้อน
ฤดูพายุไต้ฝุ่นแปซิฟิก พ.ศ. 2559
รายชื่อของพายุชบา
พายุไต้ฝุ่นที่มีเส้นทางที่คล้ายกัน
พายุไต้ฝุ่นรามสูร พ.ศ. 2545
พายุโซนร้อนกำลังแรงขนุน พ.ศ. 2555
พายุไต้ฝุ่นขนุน พ.ศ. 2566
พายุไต้ฝุ่นขนุน พ.ศ. 2548 เป็นพายุไต้ฝุ่นที่มีรูปร่างขณะมีกำลังแรงสูงสุดที่คล้ายกัน
แหล่งข้อมูลอื่น

พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นชบา (1618)
สำนักงานอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นชบา (1618)
สำนักงานอุตุนิยมวิทยาไทย (TMD) ข้อมูลเส้นทางของพายุไต้ฝุ่นชบา (1618)
ศูนย์เตือนไต้ฝุ่นร่วม (JTWC) ข้อมูลเส้นทางของพายุซูเปอร์ไต้ฝุ่นชบา (21W)
แผนที่แสดงเส้นทาง และความรุนแรงของพายุตามมาตราส่วนแซฟเฟอร์–ซิมป์สัน
ความรุนแรงของพายุ
มาตราเฮอริเคนแซฟเฟอร์–ซิมป์สัน
  พายุดีเปรสชันเขตร้อน (≤62 กม./ชม.)

  พายุโซนร้อน (63–117 กม./ชม.)

  พายุเฮอริเคนระดับ 1 (118–153 กม./ชม.)

  พายุเฮอริเคนระดับ 2 (154–177 กม./ชม.)

  พายุเฮอริเคนระดับ 3 (178–208 กม./ชม.)

  พายุเฮอริเคนระดับ 4 (209–251 กม./ชม.)

  พายุเฮอริเคนระดับ 5 (≥252 กม./ชม.)

  พายุที่ไม่ทราบความเร็วลม


ประเภทของพายุ
 พายุหมุนเขตร้อน
 พายุหมุนกึ่งเขตร้อน
 พายุหมุนนอกเขตร้อน / หย่อมความกดอากาศต่ำที่หลงเหลือ / รบกวนของเขตร้อน / ลมมรสุมพายุดีเปรสชั่นเขตร้อน
ภาพเคลื่อนไหวจากดาวเทียมของพายุไต้ฝุ่นชบา
สถานีอวกาศนานาชาติกำลังเคลื่อนตัวอยู่บนพายุไต้ฝุ่นชบา
พายุโซนร้อนชบากำลังจะกลายเป็นพายุหมุนนอกเขตร้อนที่ปกคลุมอยู่ประเทศเกาหลีใต้ และเคลื่อนตัวสู่ทะเลญี่ปุ่นเมื่อวันที่ 5 ตุลาคม พ.ศ. 2559
แม่น้ำในชางวอน จังหวัดคย็องซังใต้หลังพายุไต้ฝุ่นชบาเคลื่อนตัวผ่านไป
ภาวะเลี้ยงไม่โต

| ภาวะเลี้ยงไม่โต Failure to thrive |
| --- | --- |
ชื่ออื่น: Faltering weight, weight faltering

แผนภาพการเติบโตมาตรฐานสำหรับเด็กชายอายุ 0–36 เดือน
สาขาวิชา: กุมารเวชศาสตร์
ภาวะเลี้ยงไม่โต (อังกฤษ: failure to thrive, FTT) โดยทั่วไปหมายถึงการที่เด็กไม่มีน้ำหนักเพิ่มขึ้นตามสมควรหรือมีน้ำหนักลดผิดปกติ อาจดูได้จากการที่เด็กมีน้ำหนักน้อยกว่าอายุ หรือมีการเพิ่มขึ้นของน้ำหนักน้อยกว่าความเร็วที่ควรจะเป็น
ภาพพิมพ์แกะไม้ในประเทศญี่ปุ่น

หน้าจากหนังสือจากคริสต์ศตวรรษที่ 18 โดยนิชิกาวะ ซูเกโนบุเป็นภาพเทศกาลตุ๊กตา
นักแสดงคะบุกิ
"Shikan Nakamura IV "
ในบท Umejiro Nitta
โดยคูนิจิกะ โทโยฮาระ
ภาพพิมพ์แกะไม้ในประเทศญี่ปุ่น (ญี่ปุ่น: 木版画; โรมาจิ: moku hanga อังกฤษ: Woodblock printing in Japan) เป็นวิธีที่ใช้ในการสร้างงานศิลปะที่เรียกว่า "ภาพอูกิโยะ" และใช้อย่างแพร่หลายในการพิมพ์หนังสือในช่วงเวลาเดียวกัน  การพิมพ์แกะไม้เป็นสิ่งที่ทำกันในประเทศจีนมาเป็นเวลาหลายร้อยปีในการพิมพ์หนังสือก่อนที่จะมีการประดิษฐ์แท่นพิมพ์กันขึ้น แต่ไม่ได้นำมาใช้ในประเทศญี่ปุ่นจนกระทั่งมาถึงสมัยเอโดะ (ค.ศ. 1603-ค.ศ. 1867) วิธีการพิมพ์ก็คล้ายคลึงกันกับที่เรียกว่าแกะไม้ในการสร้างพิมพ์ทางตะวันตก
วิธีพิมพ์

วิธีการพิมพ์เนื้อความ และ ภาพจะคล้ายคลึงกัน ความแตกต่างที่เห็นได้ชัดก็แต่ตรงปริมาณที่พิมพ์ และความซับซ้อนของสีที่ใช้ถ้าเป็นการพิมพ์ภาพ ภาพประกอบหนังสือส่วนใหญ่จะเป็นภาพเอกรงค์ที่ใช้หมึกดำเท่านั้น และในช่วงระยะเวลาหนึ่งการพิมพ์งานศิลปะจะเป็นแต่การพิมพ์เอกรงค์หรือเพียงสองหรือสามสีเท่านั้น
การพิมพ์ก็จะเริ่มด้วยการวาดตัวหนังสือหรือภาพบน "กระดาษวาชิ" (washi) และปิดบนแผ่นไม้ที่มักจะเป็นไม้เชอร์รี จากนั้นก็จะทำการแกะไม้ตามรอยที่วาดไว้ในรูป หลังจากนั้นก็ใช้ "บาเร็ง" (Baren) กดกระดาษให้ติดกับพิมพ์ที่ทาหมึกเพื่อให้ลวดลายหรือตัวหนังสือปรากฏบนกระดาษ ในระยะแรกการประคบก็อาจจะทำด้วยมือแต่ต่อมาก็ได้มีการประดิษฐ์เครื่องมือที่ใช้ในตรึงแม่แบบไว้ให้แน่นก่อนที่จะกดพิมพ์ ซึ่งทำให้การพิมพ์หลายสีทำได้ง่ายขึ้นเมื่อต้องการจะพิมพ์สีแต่ละสีซ้อนไปบนสีที่พิมพ์อยู่แล้วอย่างเหมาะเจาะ
ดังที่กล่าวแล้วว่าเนื้อหาของหนังสือและภาพส่วนใหญ่ที่พิมพ์จะเป็นเอกรงค์ แต่ความนิยมภาพอูกิโยะที่เพิ่มมากขึ้นทำให้ความต้องการของจำนวนสีที่ใช้และความซับซ้อนในการพิมพ์มากและซับซ้อนตามขึ้นไปด้วย การวิวัฒนาการของการพิมพ์แบ่งได้เป็นช่วง ๆ ดังนี้:
ภาพพิมพ์หมึก (ญี่ปุ่น: 墨摺り絵; โรมาจิ: Sumizuri-e) - ภาพพิมพ์เอกรงค์ที่ใช้แต่หมึกดำ
ภาพพิมพ์สีแดง (ญี่ปุ่น: 紅摺り絵; โรมาจิ: Benizuri-e) - ภาพพิมพ์ที่มีรายละเอียดเป็นหมึกสีแดง หรือเน้นด้วยมือด้วยหมึกสีแดงหลังจากที่พิมพ์เสร็จแล้ว หรือบางครั้งก็จะใช้สีเขียวด้วย
ภาพพิมพ์เน้นสีส้ม (ญี่ปุ่น: 丹絵; โรมาจิ: Tan-e) - ภาพพิมพ์ที่เน้นด้วยสี่ส้มโดยใช้รงควัตถุสีแดงที่เรียกว่า tan
ภาพพิมพ์สีคราม (ญี่ปุ่น: 藍摺り絵; โรมาจิ: Aizuri-e) หรือ ภาพพิมพ์สีม่วง (ญี่ปุ่น: 紫絵; โรมาจิ: Murasaki-e) และภาพพิมพ์ลักษณะอื่นที่เพิ่มสีขึ้นอีกหนึ่งสีนอกไปจากสีดำ หรือแทนที่สีดำ
ภาพอูรูชิ (ญี่ปุ่น: 漆絵; โรมาจิ: Urushi-e) - ภาพพิมพ์ที่ใช้กาวผสมสีเพื่อให้สีมีความหนาขึ้นทำให้ภาพดูเข้มข้นขึ้น นอกจากนั้นก็ยังมีการประดับด้วยทองคำ ไมกา และ วัตถุอื่น ๆ เพื่อเพิ่มคุณค่าทางศิลปะของภาพให้มากยิ่งขึ้น นอกจากนั้นภาพอูรูชิยังหมายถึงการวาดภาพบนเครื่องแล็กเกอร์แทนที่จะเพียงแต่ทาสีด้วย
ภาพนิชิกิ (ญี่ปุ่น: 錦絵; โรมาจิ: Nishiki-e) - เป็นวิธีการพิมพ์ที่ใช้แม่แบบหลายแม่แบบที่แต่ละแม่แบบก็สร้างขึ้นเฉพาะส่วนใดส่วนหนึ่งของภาพ ที่ทำให้สามารถใช้ในการพิมพ์ภาพที่มีหลายสีที่สร้างความซับซ้อนและรายละเอียดให้แก่ภาพได้ แม่พิมพ์แต่ละส่วนก็จะแกะขึ้นต่างหากจากกัน และจะใช้แต่เฉพาะส่วนหนึ่งส่วนใดของภาพเฉพาะสีเดียวเท่านั้น แม่พิมพ์แต่ละส่วนก็จะได้รับเครื่องหมายที่เรียกว่า "เค็นโต" (見当) เพื่อที่จะได้ประสานแม่พิมพ์ส่วนต่างของภาพได้อย่างสะดวก
ตระกูล/สำนักศิลปะ และ ขบวนการทางด้านศิลปะ

การพิมพ์ภาพในญี่ปุ่นก็เช่นเดียวกับศิลปะสาขาอื่น ๆ ของญี่ปุ่นที่จัดเป็นตระกูล/โรงเรียนศิลปะ และ ขบวนการต่าง ๆ ตระกูลการการสร้างภาพพิมพ์ที่มีชื่อเสียงที่ต่อมาคือขบวนการ moku hanga ก็ได้แก่:
สำนักศิลปินโทริอิ (Torii school)- ตั้งแต่  ค.ศ. 1700
สำนักศิลปินไคเง็ตสึโด (Kaigetsudō school) - ระหว่าง ค.ศ. 1700 ถึง ค.ศ. 1714
สำนักศิลปินคัตสึกาวะ (Katsukawa school) - ระหว่างตั้งแต่ ค.ศ. 1740 ที่รวมศิลปินเช่นซูซูกิ ฮารูโนบุ และโฮกูไซ
สำนักศิลปินอูตางาวะ (Utagawa school) - ระหว่างตั้งแต่ ค.ศ. 1842 ที่รวมศิลปินเช่นอูตางาวะ คูนิซาดะ
สำนักศิลปินโซซากุฮังงะ (Sōsaku hanga) - ระหว่างตั้งแต่ ค.ศ. 1904 หรือขบวนการ  "ภาพพิมพ์สร้างสรรค์"
สำนักศิลปินชิงฮังงะ (Shin hanga) - ระหว่างตั้งแต่ ค.ศ. 1915 หรือขบวนการ  "ภาพพิมพ์ใหม่"
ศิลปินอื่น ๆ เช่นอูตามาโระ ชารากุ และฮิโรชิเงะไม่เกี่ยวข้องกับตระกูลหรือสำนักใดโดยเฉพาะ และจะวาดภาพจากหลายลักษณะ
ขนาดของภาพ

ขนาดมาตรฐานของภาพในสมัยเอโดะมีด้วยกันหลายขนาด เช่นในตัวอย่างข้างล่าง:
Chūban (中判, ขนาดกลาง) (26 x 19 เซนติเมตร)
Chūtanzaku (中短冊) (38 x 13 เซนติเมตร) - หรือเรียกง่าย ๆ ว่า tanzaku; ครึ่งหนึ่งของขนาด ōban ตามความยาว
Hashira-e (柱絵) (68-73 x 12-16 เซนติเมตร) - แถบแคบยาวแนวตั้งที่มักจะเรียกว่า "ภาพพิมพ์ติดเสา"
Hosoban (細判) (33 x 15 เซนติเมตร) - ภาพขนาด hosoban หลายภาพตัดมาจาก ō-ōban (大大判, ขนาดใหญ่มาก); hosoban เป็นขนาดที่เล็กที่สุดในภาพพิมพ์ที่เป็นแผ่น
Kakemono-e (掛物絵) (76.5 x 23 เซนติเมตร) - ขนาดใหญ่แนวตั้งที่ประกอบด้วยขนาด Ōban สองชิ้นวางซ้อนกัน นอกจากนั้น คะเคะโมะโนะ ก็ยังหมายถึง จิตรกรรมม้วน ด้วย
Ōban (大判, large size) (39 x 26.5 เซนติเมตร) - เป็นขนาดที่ใช้กันโดยทั่วไป
Ō-hosoban (大細判) (38 x 17 เซนติเมตร) - หรือเรียกว่า Ō-tanzaku
Shikishiban (21 x 18 เซนติเมตร) มักจะใช้สำหรับซุริโมะโนะ
ภาษาญี่ปุ่นสำหรับภาพแนวตั้ง (portrait) คือคำว่า "portrait" คือคำว่า "tate-e" (立て絵) และภาพแนวนอน (portrait) คือคำว่า "landscape" คือคำว่า "yoko-e" (横絵)
ระเบียงภาพ

"ดูดอกไม้สี่ฤดู"
Katsukawa Shunchō
ราว ค.ศ. 1790
"คลื่นยักษ์นอกฝั่งคานางาวะ"
คัตสึชิกะ โฮกูไซ
ราว ค.ศ. 1832
"Onikojima Yatarô Kazutada"
อูตางาวะ คูนิโยชิ
ราว ค.ศ.  1853
"นักแสดง"
อูตางาวะ คุนิโยะชิ
"ดอกมอร์นิงกลอรี"
Banka-en (萬花園)
"ปีศาจหญิงจากบ่อ"
โฮกูไซ
"Yama-uba and Kintaro"
คิตางาวะ อูตามาโระ
นักมวยปล้ำซูโม่
"Ohnomatsu Midorinosuke"
อูตางาวะ คูนิซาดะ
"คนหลบฝน"
ฮิโรชิเงะ
"The Fever"
สึกิโอกะ โยชิโตชิ
ค.ศ. 1883
ภาพชุดพระจันทร์
สึกิโอกะ โยชิโตชิ
ราว ค.ศ. 1889
Yamabe no Akihito
จากชุดกวีหนึ่งพันคน
โฮกูไซ
ราว ค.ศ.
ภูเขาฟูจิจากสะพานมันเน็ง
โฮกูไซ
บิจิงงะ
อูตางาวะ คูนิโยชิ
นักแสวงบุญที่น้ำตก
อูตางาวะ คุนิโยะชิ
ดูเพิ่ม

ภาพพิมพ์แกะไม้
ภาพอูกิโยะ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ภาพพิมพ์แกะไม้ในประเทศญี่ปุ่น
Ukiyo-e Caricatures 1842-1905 Database of the Department of East Asian Studies of the University of Vienna
The process of woodblock printing เก็บถาวร 2021-03-30 ที่ เวย์แบ็กแมชชีน Movie by Adachi Woodcut Print
Japanese Woodblock Print Collection เก็บถาวร 2012-02-10 ที่ เวย์แบ็กแมชชีน, University of California, San Francisco
Contemporary Japanese prints from the 50th anniversary of the College Women's Association of Japan Print Show
"Shōki zu" (โชกิก้าวเท้า) โดย โอกูมูระ มาซาโนบุ ราว ค.ศ. 1741-ค.ศ. 1751 ตัวอย่างภาพพิมพ์ติดเสาที่เดิมสูงกว้าง 69.2 x 10.1 เซนติเมตร
ภาวะหลอดเลือดแข็ง

| ภาวะหลอดเลือดแข็ง |
| --- | --- |
ชื่ออื่น: Arteriosclerotic vascular disease (ASVD)

ระดับขั้นการเกิดภาวะหลอดเลือดแข็งตัว
สาขาวิชา: หทัยวิทยา, Angiology
อาการ: ไม่มี
ภาวะแทรกซ้อน: หลอดเลือดหัวใจตีบ, โรคหลอดเลือดสมองตีบ, ปัญหาเกี่ยวกับไต
การตั้งต้น: เยาวชน (จะแย่ลงตามอายุ)
สาเหตุ: ไม่ทราบ
ปัจจัยเสี่ยง: ระดับคอเลสเตอรอลผิดปกติ, ความดันโลหิตสูง, โรคเบาหวาน, การสูบบุหรี่, โรคอ้วน, ประวัติของครอบครัว, อาหารที่ไม่ดีต่อสุขภาพ
การป้องกัน: กินอาหารที่ดีต่อสุขภาพ, ออกกำลังกาย, ไม่สูบบุหรี่, ทำให้มีน้ำหนักปกติ
ยา: Statin, ยาความดันโลหิตสูง, แอสไพริน
ความชุก: ~100% (>65 ปี)
ภาวะหลอดเลือดแข็ง (อังกฤษ: Atherosclerosis) เป็นโรคที่เกิดขึ้นจากการที่ภายในของหลอดเลือดแดงแคบลงเนื่องจากมีการก่อตัวของคราบจุลินทรีย์ (อังกฤษ: plaque) ในขั้นต้นมักจะไม่มีอาการ เมื่อรุนแรงขึ้นอาจทำให้เกิดโรคหลอดเลือดหัวใจตีบ, โรคหลอดเลือดสมองตีบ หรือปัญหาเกี่ยวกับไต ขึ้นอยู่กับหลอดเลือดแดงที่ได้รับผลกระทบ อาการที่เกิดขึ้นนี้มักไม่ปรากฏจนกว่าจะถึงวัยกลางคน
ปัจจัยเสี่ยงในการเกิดโรคนี้ ได้แก่ ระดับคอเลสเตอรอลผิดปกติ, ความดันโลหิตสูง, โรคเบาหวาน, การสูบบุหรี่, โรคอ้วน, ประวัติของครอบครัว, และอาหารที่ไม่ดีต่อสุขภาพ คราบจุลินทรีย์ที่เกิดขึ้นประกอบด้วยไขมัน, คอเลสเตอรอล, แคลเซียม, และสารอื่น ๆ ที่พบในเลือด การหดตัวของเส้นเลือดจะ จำกัดการไหลเวียนของเลือดที่ประกอบด้วยด้วยออกซิเจน ไปสู่ส่วนต่างๆของร่างกาย
การป้องกันโดยปกติจะทำโดยกินอาหารที่ดีต่อสุขภาพ, ออกกำลังกาย, ไม่สูบบุหรี่, รักษาน้ำหนักตัวให้ปกติ การรักษาโรคอาจรวมถึงการใช้ยาสำหรับลดคอเลสเตอรอลเช่น statins ยาความดันโลหิตสูง หรือยาที่ลดการแข็งตัวเช่น แอสไพริน ในบางขั้นตอนอาจจะต้องดำเนินการเช่น การสวนสายเข้าหลอดเลือดหัวใจ, การผ่าตัดทำทางเบี่ยงหลอดเลือดหัวใจ, หรือการผ่าตัดเปิดหลอดเลือดคอที่ไปเลี้ยงสมอง
ภาวะหลอดเลือดแข็งมักจะเริ่มต้นเมื่อเป็นหนุ่มสาวและกำเริบขึ้นตามอายุ เกือบทุกคนจะได้รับผลกระทบเมื่ออายุ 65 ภาวะหลอดเลือดแข็งเป็นหนึ่งในสาเหตุสำคัญของการเสียชีวิตและความพิการในประเทศพัฒนาแล้ว ภาวะหลอดเลือดแข็งมีการอธิบายเป็นครั้งแรกใน 1575 อย่างไรก็ตามมีหลักฐานว่าเกิดขึ้นกับคนมาแล้วมากกว่า 5,000 ปีก่อน
ข้อมูลเพิ่มเติม

Aterosklerosis ใน Curlie (จาก DMOZ)
ภาวะอาหารเป็นพิษ

ภาวะอาหารเป็นพิษ (อังกฤษ: foodborne illness, foodborne disease, ภาษาปาก food poisoning) เป็นความเจ็บป่วยใด ๆ อันเป็นผลมาจากการบริโภคอาหารปนเปื้อน แบคทีเรีย ไวรัสหรือปรสิตก่อโรค ซึ่งปนเปื้อนอาหาร ตลอดจนการได้รับชีวพิษเคมีหรือธรรมชาติ เช่น เห็ดพิษ
สาเหตุ

อาหารเป็นพิษมักเกิดจากการจัดการ การเตรียม หรือการเก็บรักษาอาหารที่ไม่เหมาะสม การปฏิบัติที่ถูกสุขลักษณะทั้งก่อน ระหว่างและหลังการเตรียมอาหารสามารถลดโอกาสการติดต่อกับโรคได้ มีการเห็นพ้องต้องกันในชุมชนสาธารณสุขว่า การล้างมือเป็นประจำเป็นหนึ่งในการป้องกันที่ทรงประสิทธิภาพที่สุดต่อการระบาดของภาวะอาหารเป็นพิษ ภาวะอาหารเป็นพิษยังสามารถเกิดขึ้นจากชีวพิษหลากหลายชนิดที่กระทบต่อสิ่งแวดล้อม ยาฆ่าแมลง หรือยาในอาหารและสสารชีวพิษตามธรรมชาติ เช่น เห็ดพิษหรือปลาตามแนวปะการัง
ภาวะภูมิไวเกิน

| ภาวะภูมิไวเกิน> บัญชีจำแนกและลิงก์ไปภายนอก |
| --- | --- |
ICD-10: T78.4
ICD-9: 995.3
DiseasesDB: 28827
MeSH: D006967
ภาวะภูมิไวเกิน (อังกฤษ: Hypersensitivity) หมายถึงอาการอันไม่พึงปรารถนาซึ่งก่อให้เกิดขึ้นโดยระบบภูมิคุ้มกัน เช่น โรคภูมิแพ้ หรือ ภาวะแพ้ภูมิตัวเอง โดยอาการเหล่านี้อาจสร้างความไม่สบายตัว, การป่วยไข้ หรือในบางครั้งอาจทำให้เสียชีวิตได้ อาการเหล่านี้มักจะต้องถูกกระตุ้นไปยังระบบภูมิคุ้มกันก่อนเสมอ โดยแบ่งออกเป็น 4 ประเภท ตามการจัดเรียงของ พี.เอช.จี. เกล และ โรบิน คูมบ์ส ในปี พ.ศ. 2506
การจัดแบ่ง

| ประเภท | ชื่อทั่วไป | อาการผิดปกติ | สารสื่อกลาง |
| --- | --- | --- | --- |
| ประเภทที่หนึ่ง  Type I | ภูมิแพ้ (ฉับพลัน) |  ภูมิแพ้กรรมพันธุ์  แอนาฟิแล็กซิส  หอบหืด |  อิมมูโนโกลบูลินิอี, อิมมูโนโกลบูลินิจี 4 |
| ประเภทที่สอง  Type II | ภาวะพิษตือเซลล์, ผ่านแอนติบอดี |  ภาวะเลือดจางเหตุเม็ดเลือดแตกจากภูมิคุ้มกันตนเอง  เกล็ดเลือดน้อย  ภาวะเม็ดเลือดแดงแตกจากภูมิคุ้มกันในทารกแรกเกิด  กลุ่มอาการกูดพาสเชอร์  โรคคอพอกตาโปน *(ดูเพิ่มด้านล่าง)  โรคกล้ามเนื้ออ่อนแรงชนิดร้าย *(ดูเพิ่มด้านล่าง) |  อิมมูโนโกลบูลินิเอ็ม, อิมมูโนโกลบูลินิจี  ระบบคอมพลีเมนต์ |
| ประเภทที่สาม  Type III | โรคอิมมูนคอมเพล็กซ์ |  ภาวะพิษซีรัม  ปฏิกิริยาอาร์ทัส  ข้ออักเสบรูมาติก  ลูปัส อีริทีมาโตซัส ทั่วร่าง (เอสแอลอี)  ถุงลมแพ้เหตุภายนอก (ปอดอักเสบเหตุภูมิคุ้มกันไวเกิน) |  อิมมูโนโกลบูลินิจี  ระบบคอมพลีเมนต์ |
| ประเภทที่สี่  Type IV | ภูมิคุ้มกันไวเกินชนิดช้า (Delayed-type hypersensitivity) (DTH), cell-mediated immune memory response, antibody-independent |  ผิวหนังอักเสบจากการสัมผัส  การทดสอบมันทู  ภาวะการปฏิเสธอวัยวะปลูกถ่ายชนิดเรื้อรัง  โรคปลอกหุ้มปลายประสาทแข็ง |  ทีเซลล์ |
| ประเภทที่ห้า  Type V | ภาวะภูมิต้านตนเอง (ดูเพิ่มด้านล่าง) |  โรคคอพอกตาโปน  โรคกล้ามเนื้ออ่อนแรงชนิดร้าย |  อิมมูโนโกลบูลินิเอ็ม, อิมมูโนโกลบูลินิจี  ระบบคอมพลีเมนต์ |
ประเภทที่ห้า

นี่คือประเภทเพิ่มเติมของภาวะภูมิไวเกินซึ่งถูกใช้ในบางครั้ง (โดยเฉพาะในสหราชอาณาจักร) โดยแยกออกมาจากประเภทที่สอง
ตัวอย่างของโรค:
โรคคอพอกตาโปน
โรคกล้ามเนื้ออ่อนแรงชนิดร้าย
จะพบการแยกประเภทที่ห้าออกมานี้น้อยครั้งมาก ส่วนมากจะถูกรวมอยู่ในประเภทที่สอง หรือไม่ในบางกรณีก็จะแยกออกเป็นประเภทย่อยเฉพาะในประเภทที่สอง
ภาวะพิษจากเมทานอล

| ภาวะพิษจากเมทานอล |
| --- | --- |
ชื่ออื่น: Methanol poisoning

โครงสร้างโมเลกุลของเมทานอล
สาขาวิชา: เวชศาสตร์ฉุกเฉิน
อาการ: ความรู้สึกตัวลดลง, การทำงานประสานของร่างกายลดลง, อาเจียน, ปวดท้อง, ลมหายใจมีกลิ่นเฉพาะ
ภาวะแทรกซ้อน: ความบกพร่องทางการมองเห็น, ไตวาย
สาเหตุ: เมทานอล
วิธีวินิจฉัย: ภาวะเลือดเป็นกรด, ออสโมลาลิตีของพลาสมาเพิ่มสูงขึ้น, ระดับเมทานอลในเลือด
โรคอื่นที่คล้ายกัน: การติดเชื้อ, การได้รับแอลกอฮอล์พิษอื่น ๆ, กลุ่มอาการเซโรโทนิน, ภาวะเลือดเป็นกรดจากคีโตนจากเบาหวาน
การรักษา: ยาต้านพิษ, การชำระเลือดผ่านเยื่อ
ยา: โฟมีพิโซล, เอทานอล
พยากรณ์โรค: ดีหากได้รับการรักษาทันท่วงที
ความชุก: 1,700 รายต่อปี (สหรัฐ)
ภาวะพิษจากเมทานอล (อังกฤษ: Methanol toxicity หรือ methanol poisoning) เป็นพิษจากการได้รับเมทานอล เริ่มแรกจะมีอาการคลื่นไส้ ปวดศีรษะ และปวดท้อง อาจเกิดตาพร่ามัวร่วมด้วย ในระยะยาวอาจส่งผลให้การมองเห็นบกพร่องจากเส้นประสาทตาถูกทำลายโดยกรดฟอร์มิกและไตวาย หากได้รับในปริมาณมากอาจทำให้หมดสติและเสียชีวิต
เมทานอลเป็นแอลกอฮอล์ที่มีสูตรเคมีคือ CH3OH หรือ CH4O ลักษณะเป็นของเหลวไม่มีสี ระเหยง่ายและติดไฟ การเป็นพิษส่วนใหญ่เกิดจากความสับสนกับเอทานอลซึ่งเป็นแอลกอฮอล์ที่ดื่มได้ และการดื่มน้ำยาเช็ดกระจกรถด้วยความไม่ตั้งใจหรือพยายามฆ่าตัวตาย เมื่อมนุษย์รับเมทานอลเข้าไปจะสลายกลายเป็นฟอร์มาลดีไฮด์ด้วยเอนไซม์แอลกอฮอล์ดีไฮโดรจีเนสที่ตับ ก่อนจะแปรสภาพเป็นกรดฟอร์มิกด้วยเอนไซม์แอลดีไฮด์ดีไฮโดรจีเนส กลไกความเป็นพิษเกิดได้กับ 2 ระบบได้แก่ ลดการทำงานของระบบประสาทส่วนกลางเช่นเดียวกับภาวะแอลกอฮอล์เป็นพิษ และเกิดภาวะพร่องออกซิเจนในระดับเซลล์จากกรดฟอร์มิก ส่งผลให้เกิดกรดแล็กติกเพิ่มขึ้นในเลือด นำไปสู่ภาวะเลือดเป็นกรด การวินิจฉัยจะใช้วิธีตรวจร่างกายเพื่อดูการหายใจและม่านตา และตรวจเลือดเพื่อหาภาวะเลือดเป็นกรดและระดับออสโมลาลิตีของพลาสมา การรักษาจะใช้ยาต้านพิษได้แก่โฟมีพิโซล (fomepizole) หรือเอทานอล นอกจากนี้อาจใช้โซเดียมไบคาร์บอเนต กรดโฟลิก และไทอามีนร่วมด้วย
มีการรายงานการเป็นพิษจากเมทานอลครั้งแรก ๆ ในปี ค.ศ. 1856 การเป็นพิษพบได้ทั่วไปในประเทศกำลังพัฒนาจากการดื่มแอลกอฮอล์ปนเปื้อน โดยพบมากในเพศชายวัยผู้ใหญ่ ในปี ค.ศ. 2013 มีรายงานการเป็นพิษจากเมทานอลประมาณ 1,700 รายในสหรัฐ
การรักษา

ภายะพิษสามารถรักษาด้วยการใช้ยา fomepizole หรือการดื่มเอทานอล ทั้งคู่มีผลให้เกิดการลดลงของแอกอฮอลดีไฮโดรจีเนสในวิถีของเมทานอลผ่านการยับยั้งแบบแข่งขัน เอทานอลซึ่งเป็นองค์ประกอบออกฤทธิ์ในเครื่องดื่มแอลกอฮลจะทำหน้าที่เป็นตัวยับยั้งแข่งขัน (competitive inhibitor) ที่สามารถจับและเพิ่มความเข้มข้นของเอนไซม์ดีไฮโดรจีเนสในตับได้ดีกว่าและมีประสิทธิภาพสูงกว่า จึงส่งผลไม่ให้เมทานอลถูกเมตาบอไลส์ต่อ เมทานอลที่ไม่ถูกเมตาบอไลส์จะถูกขับออกทางไตโดยที่ไม่ต้องเปลี่ยนเป็นสารเมตาไบไลต์ที่เป็นพิษ (ฟอร์มอลดีไฮด์ และ กรดฟอร์มิก) เสียก่อน ในขณะที่แอลกอฮลดีไฮโดรจีเนสจะเเปลี่ยนเอทานอลเป็นอะซีทอลดีไฮด์ที่เป็นพิษต่ำกว่าแทน นอกจากนี้อาจมีการรักษาเพิ่มเติมด้วยการใช้โซเดียมไบคาร์บอเนตเพื่อรักษาอาการเมตาบอลิกเอซิดอซิสและการใช้เฮโมไดอะไลซิส หรือ เฮโมไดอะฟิลเตรชั่นเพื่อขับเมทานอลและฟอร์เมตออกจากเลือดนอกจากนี้อาจใช้ กรดฟอลินิก หรือ กรดฟอลิกเพื่อเพิ่มการเมตาบอไลส์กรดฟอร์มิกในร่างกาย
แหล่งข้อมูลอื่น

"Methanol poisoning outbreaks" (PDF). World Health Organization.
ภารต้า

| ภารต้า |
| --- | --- |

ข้อมูลพื้นฐาน
ที่เกิด:  กรุงเทพมหานคร ประเทศไทย
แนวเพลง: ร็อก, ภารตะร็อค
ช่วงปี: พ.ศ. 2553 - ปัจจุบัน
ค่ายเพลง: จีเอ็มเอ็ม แกรมมี่  (พ.ศ. 2553 - 2560, พ.ศ. 2566 - ปัจจุบัน) อัพจี (พ.ศ. 2553 - 2560, 2563 - ปัจจุบัน) Parata Music  (พ.ศ. 2561 - 2563)

สมาชิก: วรวุฒิ เคลื่อนวงษ์ (ร้องนำ) ณัฐภาสรณ์ จันทร์ส่อง (กีตาร์) 
อดีตสมาชิก: ปริญญา  พิกุล  ธัชพงษ์ บัวภา   โกวิท นิลบางขวาง นัฐพล โกลละสุต (กลอง)

เว็บไซต์: เฟซบุ้ควงภารต้า
ภารต้า (อังกฤษ: PARATA) วงดนตรีร็อคผสมผสานกับซาวต์ดนตรีแบบอินเดียจากค่าย จีเอ็มเอ็ม แกรมมี่  จากผลงานเพลง สบายดีไหม ซึ่งมียอดวิวสูงถึง 20 ล้านวิวจนได้รับการชักชวนจากทางค่าย จีเอ็มเอ็ม แกรมมี่  ในปัจจุบัน
ประวัติ

เกิดขึ้นจากการรวมตัวของ “อาลีฟ - พัฒวุธิ รื่นพิทักษ์” (ร้องนำ)  นักล่ารางวัลตั้งแต่เด็กจนโต และประสบการณ์การร้องเพลงกลางคืนมามากว่า 6 ปี พร้อมด้วย “แมน - ปริญญา พิกุล” (กีต้าร์), “หนุ่ม - ธัชพงศ์ บัวภา” (เบส) และ “บาส - โกวิท นิลบางขวาง (กลอง) กลุ่มนักดนตรีที่เล่นดนตรีกลางคืนร่วมกันมากว่า 7 ปี จากการผ่านประสบการณ์ด้านดนตรีมาอย่างโชกโชน
สมาชิก > สมาชิกปัจจุบัน

วรวุฒิ เคลื่อนวงษ์ (วุฒิ) ร้องนำ (พ.ศ. 2557 - ปัจจุบัน) (เบส 2557 - 2562)
ณัฐภาสรณ์ จันทร์ส่อง  (ตูน) กีตาร์  (พ.ศ. 2557 - ปัจจุบัน)
สมาชิก > อดีตสมาชิก

พัฒวุธิ  รื่นพิทักษ์ (อาลีฟ) ร้องนำ (พ.ศ. 2555 - 2562)
ธัชพงศ์ บัวภา (หนุ่ม) เบส   (พ.ศ. 2553 - พ.ศ. 2557)
ปริญญา  พิกุล  (แมน) กีตาร์  (พ.ศ. 2553 - พ.ศ. 2557)
โกวิท นิลบางขวาง (บาส) กลอง (พ.ศ. 2553 - พ.ศ. 2557)
ณัฐพล โกลละสุต (ตี๋) กลอง (พ.ศ. 2557 - พ.ศ. 2559)
ผลงาน > ซิงเกิ้ล

พ.ศ. 2555
สบายดีไหม (เผยแพร่เมื่อ 25 สิงหาคม 2555)
พ.ศ. 2556
ลมหายใจเดียวกัน (เผยแพร่เมื่อ 30 พฤษภาคม 2556)
9 ที่แสงสว่าง (เผยแพร่เมื่อ 11 สิงหาคม 2556)
สายลมแห่งความรัก (เผยแพร่เมื่อ 8 สิงหาคม 2556)
สามัญไปสู่สูงสุด  (เผยแพร่เมื่อ 5 สิงหาคม 2556)
ฟังก่อน (เผยแพร่ 10 พฤศจิกายน 2556)
พ.ศ. 2557
คือเธอเท่านั้น  (เผยแพร่เมื่อ 8 สิงหาคม 2557)
พ.ศ. 2558
หัวใจเต้นช้าลง (เผยแพร่เมื่อ 28 เมษายน 2558)
พ.ศ. 2559
เกลียดความกลัว (เผยแพร่เมื่อ 29 กุมภาพันธ์ 2559)
จำเป็นต้องลืม (เผยแพร่เมื่อ 7 ธันวาคม 2559)
พ.ศ. 2560
เธอไม่ควร (เผยแพร่เมื่อ 22 มิถุนายน 2560)
แหล่งข้อมูลอื่น

ยูทูปวงภารต้า
เฟซบุ้ควงภารต้า
ทวิตเตอร์วงภารต้า
อินสตาแกรมวงภารต้า